Barentsi saar
Barentsi saar (norra Barentsøya) on Norrale kuuluv saar Svalbardis Teravmägede saarestikus Lääne-Teravmägede ja Edgeøya vahel. Edgeøyast eraldab teda Freemani väin. Lääne-Teravmägede ja Barentsi saare vahel paikneb väike Kükenthaløya saar. Barentsi saare geograafilised koordinaadid on 78° 25′ N, 21° 27′ E. Barentsi saar on Teravmägede saarestiku suuruselt neljas saar. Saare pindala on umbes 1288 km². Saar sai nime hollandi maadeavastaja Willem Barentsi järgi, kes saart oma silmaga ei näinud. Barentsi saarel puudub alaline asustus.